Andrē Muffans

Andrē Muffans (;  Senbrijē —  Parīze) bija Francijas starptautiskais meistars šahā (1951).

 Biogrāfija 
Pabeidzis Parīzes Politehnisko skolu () un ieguvis inženiertehnisko izglītību. Dzīvojis Parīzē, strādājis valsts pārvaldē. Bijis precējies, četru bērnu tēvs.

Bijis viens no Francijas spēcīgākajiem šahistiem. 1931. gadā Lillē sasniedzis savas šahista karjeras lielāko panākumu, uzvarot Francijas šaha čempionātā.Championnats de France 1922. gadā uzvarēja Parīzes pilsētas atklātajā šaha čempionātā. 1923. gadā kopā ar Aleksandru Aļehinu un Jefimu Bogoļubovu dalījis otro vietu nelielā starptautiskā turnīrā Kentas kūrorta pilsētā Margeitā, kurā uzvarējis Ernsts Grīnfelds.

Pārstāvējis Francijas komandu lielākajos komandu šaha turnīros:
 Pasaules šaha olimpiādēs piedalījies 4 reizes (1927-1928, 1935, 1956). Individuālajā vērtējumā izcīnījis sudraba (1928) medaļu;OlimpBase :: Men's Chess Olympiads :: André Muffang
 Klāras Benediktas kausa izcīņās piedalījies 2 reizes (1953, 1957). Individuālajā vērtējumā izcīnījis zelta (1953) medaļu.OlimpBase :: Clare Benedict Chess Cup :: André Muffang

Par vēsturiskajiem panākumiem turnīros FIDE 1951. gadā Muffanam piešķīrusi starptautiskā meistara (IM) nosaukumu. Tikai 1970. gadu sākumā pārstājis piedalīties šaha turnīros. Pēc savas nāves atstājis ievērojamu šaha literatūras kolekciju.Muffang

 Atsauces 

 Ārējās saites 

Kategorija:1897. gadā dzimušie
Kategorija:1989. gadā mirušie
Kategorija:Kotdarmorā dzimušie
Kategorija:Francijas šahisti